***L 33. Мэдүүлэлэй юрын гэшүүд.***

***Элирхэйлэгшэ.***

*Yгтэһэн мэдүүлэлнүүд соо ямар?* гэhэн асуудалнуудта харюусаhан γгэнγγдые ологты.

1. Хабарай сэлмэг hγни γнгэржэ, хонгор арюухан γглөө болобо. 2. Наран hаяхан гараад, газарые hулаханаар шарана, нуга газарта hγниин шиигтэй γнэр γшөө анхилна.3. Сэлмэг хүйтэн һүни ой модон мүнгэн сагаан хюруугаар шэмэгдээд, үдэрэй наранда ялагашалдан байдаг.

Мэдγγлэлэй бүридэлдэ орожо, ***ямар?али? хэды? хэдыдэхи? хэнэй? юунэй?***гэhэн асуудалнуудай али нэгэндэ харюусадаг юрын гэшγγниие **элирхэйлэгшэ** гэдэг.

**Элирхэйлэгшэ** нэрлүүлэгшые эли тодо болгодог, мэдүүлэл соо нэрлүүлэгшын урда хэрэглэгдэдэг.

***Нэмэлтэ.***

Илгаhан γгэнγγд ямар γгэнγγдтэ хабаатайб гэжэ элирγγлэгты, асуудал табигты. Ямар падежэй асуудалда харюусанаб?

Аршаан булаг.

Ой соо ябахада яаhан зохид гээшэб! Жэжэхэн шубуухайнуудай *жэрьеэнhээ* бэшэ абяа шэмээн γгы.

Аршаан *булагта* хγрэбэбди. Булаг эршэтэйгээр бурьялаад, тунгалаг ***уhаяа*** урадхуулна. Бидэнэр ***аягаараа*  *уhа***удхажа уунабди. **Бидэндэ**баяр хγргэhэндэл миhэржэ, жэгдэхэнээр мэлмэржэл байгаа hэн.

Уhан далай **булагhаа**эхитэй, ухаан эрдэм ***номhоо***эхитэй гэдэг ха юм. **Булаг** бузарлажа болохогγй.

Б.Санжин

**Нэрын, хамаанай падежнγγдhээ** бэшэ падежнγγдэй асуудалнуудта харюусадаг юрын гэшγγниие ***нэмэлтэ*** гэдэг.

Илгаһан үгэнүүд ямар асуудалда харюусанаб гэжэ хэлэгты.

З. п. хэндэ? юундэ? 1. **Номдо** дуратайгаар һургаха ёһотойбди.

Y. п. хэниие? юуе? юу? 2. Бата **ном** уншаха дуратай.

Зб. п. хэнээр? юугээр? 3. **Номуудаар** һонирхонобди.

Хм. п. хэнтэй? юунтэй? юутэй?4. Олон **номтой** болобобди.

Г. п. хэнһээ? юунһээ? 5. **Номһоо** ехэ юумэ мэдэжэ абаабди.

***Ушарлагша.***

*Илгагдаhан γгэнγγдтэ асуудал табигты.*

Үхибүүд **хүдѳѳһѳѳ** заряа барижа асарһан байгаа. Тэрэ заряаень миисгэй харажархиба. Тиигээд шалада няалдан хэбтээд, **маряажа** оробо. Заряа баһал **бүмбыхэдэжэ**, харахан хоншоороо бултайлган харана. Миисгэй **гэнтэ һүрэжэ** буугаад, заряае һабардаба. **Тиихэтэйнь адли** заряа тархяа **нюужа**, хадхуур үһэеэ үрзылгэбэ. Миисгэй **саашаа ошожо**, заряае **харан харан** улаяа долёобо.

***Хаанаһаа? яажа? хайшаа? хэзээ? хэр зэргэ? ямараар?***г.м. асуудалнуудай али нэгэндэ харюусадаг мэдγγлэлэй юрын гэшγγниие ***ушарлагша*** гэдэг.

Ушарлагша доогуур иигэжэ зурадаг: .\_.\_.\_.\_.\_.\_ .

**S 1.** Уншагты.

Yлгэн һайхан тоонто дайдадаа

Yлгын дууе шагнан тэнжэнхэйб.

Элдин, дэлюун энхэ тайгадаа

Эрын соло эдлэнхэйб…

Д. Дамбаев

Элирхэйлэгшэнүүд доогуурнь зурагты. Ямар хэлэлгын хубяар гаранхайб гэжэ элирүүлэгты.

**S 2**. Нэмэлтэнүүдые олоод, падежыень элирүүлэгты.

Амиды шандага бариһан хүбүүд тухай һураг ехэ түргѳѳр тараба. Хойто үдэрынь һургууляархин эдир ангуушадта ерэбэ. Дондог Витя хоёр шандага бариһан тухайгаа нүхэдтѳѳ хѳѳрэбэ. Тиигээд тэрэ шандагаяа һургуулиин амиды буланда бэлэглэбэ. Ханын һониндо эдир ангуушадай бэлэг тухай бэшэгдээ бэлэй.

М. Осодоев